Llega700 continua amb l’activació de les antenes de telefonia mòbil 4G i 5G a Burjassot
2025-07-24

Per a garantir la compatibilitat de la xarxa mòbil de nova generació i la TDT, les operadores ofereixen als usuaris una sèrie de serveis tècnics i gratuïts. En concret, serà Llega700 l’entitat que s’encarregarà d’esmenar les incidències i/o afectacions que es puguen donar en el senyal de televisió amb la nova activació.

En el cas que la ciutadania detecte algun tipus de problema en la visualització dels canals de la TDT, pot posar-se en contacte amb Llega700 al llarg dels pròxims 6 mesos a través del correu electrònic ayuda@llega700.es i del telèfon 900 833 999.

Llega700 compta amb instal·ladors professionals i qualificats per a la instal·lació del filtre corresponent a les antenes de TV, podent-se fer la sol·licitud dels serveis en el període de sis mesos des de l’encesa dels nous mòduls. Una vegada iniciada la prestació del servei esmentat, en eixe número de telèfon s’atendrà qualsevol sol·licitud de solució d’afectació que presenten els seus veïns.

Després de la notificació de l’afectació per part de la ciutadania, un tècnic qualificat es desplaçarà on s’haja detectat aquesta afectació i procedirà a realitzar les tasques de condicionament necessàries per a solucionar-la. Tot sense cap cost.